**ZASIELATEĽSKÁ ZMLUVA č. /2014**

uzatvorená podľa § 601 a nasl. Obchodného zákonníka

IČO:

IČ DPH: SK

bankové spojenie:

číslo účtu:

číslo tel:

číslo faxu:

zapísaná v Obchodnom registri................

/ďalej ako príkazca/

a

**DER KURIER Slovakia spol. s r.o.**

Dulovo námestie 4

821 08 Bratislava

IČO: 44452888

IČ DPH: SK 2022698953

bankové spojenie: Tatra banka, a.s.

číslo účtu: 2625769564/1100

číslo tel.: 02/16061

číslo faxu: 02/54650272

zapísaná v Obchodnom registri Okresného súdu Bratislava I, oddiel Sro, vložka č. 55008/B

v zastúpení: Andrej Krno, konateľ spoločnosti

/ďalej ako zasielateľ/

uzatvárajú nasledujúcu zmluvu:

**Čl. I.**

# PREDMET ZMLUVY

1. Predmetom tejto rámcovej zmluvy je:

a) záväzok zasielateľa poskytnúť pre príkazcu servis pri zabezpečovaní prepravy kusových zásielok príkazcu na území SR a celého sveta. Zasielateľ bude uskutočňovať predmet zmluvy vo vlastnom mene na účet príkazcu.

b) záväzok príkazcu zaplatiť zasielateľovi odplatu podľa tejto zmluvy.

**Čl. II.**

**POVINNOSTI ZASIELATEĽA A PRÍKAZCU**

1. Príkazca vystaví a zašle zasielateľovi zasielateľský príkaz so špecifikáciou potrebných údajov pre obstaranie prepravy. Príkazca je viazaný doručením zasielateľského príkazu zasielateľovi, ktorý obsahuje predmet prepravy, miesto odoslania a miesto určenia zásielky.
2. Príkazca zabezpečí, aby zásielky boli riadne zabalené, označené dohodnutými údajmi odosielateľa, príjemcu, názvom tovaru, hodnotou tovaru, prípadne výškou dobierky.
3. Príkazca je povinný poskytnúť zasielateľovi správne a úplné údaje o obsahu zásielky, jej povahe a ručí za to, že  bude odovzdaná len zásielka, ktorá svojimi vlastnosťami, obsahom, hmotnosťou, rozmermi a cenou zodpovedá údajom v prepravnom liste a prepravným podmienkam zasielateľa.
4. Zasielateľ prevezme, spracuje zasielateľské príkazy a v spolupráci s pracovníkmi príkazcu zabezpečí vyzdvihnutie zásielok z miesta odoslania v pracovných dňoch najneskôr do 15.00 hod., ak nebolo dohodnuté inak.
5. Zasielateľ zodpovedá za dodržanie dodacej lehoty. Dni pracovného voľna, sviatky sa do dodacej lehoty nezapočítavajú. Dodacia lehota pokračuje plynutím nasledujúceho pracovného dňa.
6. Príkazca berie na vedomie, že v prípade zistenia nesprávnosti v údajoch uvedených podľa ods. 3, je zasielateľ oprávnený odmietnuť prevzatie zásielky k preprave, o čom bez zbytočného odkladu informuje príkazcu.
7. Zasielateľ je povinný plniť pokyny príkazcu. Pri nebezpečenstve z omeškania je však povinný postupovať aj bez týchto pokynov tak, aby boli čo najviac chránené záujmy príkazcu, ktoré sú zasielateľovi známe.
8. Pri plnení záväzku je zasielateľ povinný s vynaložením odbornej starostlivosti dojednať spôsob a podmienky prepravy zodpovedajúce čo najlepšie záujmom príkazcu, ktoré vyplývajú zo zmluvy a jeho príkazov alebo sú zasielateľovi inak známe.
9. Zasielateľ zodpovedá, za stratu zásielky alebo škodu, ktorá na zásielke vznikla od jej podania k preprave do jej odovzdania príjemcovi. Zasielateľ uhradí na základe vystavenej faktúry od príkazcu škodu vo výške skutočnej, preukázateľnej hodnoty prepravovanej zásielky, ktorá je aktuálna ku dňu vzniku škody. V prípade zistenia straty zásielky a škody, ktorá na zásielke vznikla od jej podania k preprave do jej odovzdania príjemcovi, zamestnanec zasielateľa vyhotoví zápis o škode, ktorý príjemca potvrdí svojím podpisom. Zápis o škode slúži ako podklad k prípadnému reklamačnému konaniu.
10. Zasielateľ je povinný zásielku poistiť. Každá zásielka daná do prepravy, ktorá zodpovedá podmienkam zasielateľa je poistená do výšky 332,- Eur . Ak chce príkazca prepraviť zásielku vo vyššej hodnote než je stanovená limitom, môže si túto pripoistiť až do výšky 33 200,- Eur sadzbou 0,5% z hodnoty zásielky. Toto pripoistenie bude súčasťou celkovej ceny prepravy.

**Čl. III**

**PLATOBNÉ PODMIENKY**

1. 2x za jeden mesiac (k 15.temu v mesiaci a ku koncu mesiaca)vystaví zasielateľ jednu súhrnnú faktúru podľa potrieb príkazcu, ktorá bude pozostávať so všetkých prepráv realizovaných zasielateľom v danom období a objednaných príkazcom.
2. Faktúra musí obsahovať :
   1. označenie, že ide o faktúru
   2. IČ pre DPH obidvoch zmluvných strán
   3. IČO obidvoch zmluvných strán
   4. adresa, sídlo obidvoch zmluvných strán
   5. označenie registra, ktorý podnikateľa zapísal, číslo zápisu
   6. rozsah a druh dodanej služby
   7. číslo faktúry
   8. dátum dodania, dátum vyhotovenia faktúry a dátum splatnosti faktúry
   9. obdobie, ku ktorému sa faktúra vzťahuje
   10. označenie peňažného ústavu a číslo účtu, na ktorý sa má platiť
   11. celková cena bez DPH, DPH celkom v €, sadzba DPH, celková fakturovaná suma vrátane DPH
3. Splatnosť faktúry je 14 kalendárnych dní odo dňa vystavenia faktúry.
4. Platobná povinnosť príkazcu sa považuje za splnenú v deň, kedy bud z jeho bankového účtu poukázaná platba v prospech účtu zasielateľa.

**Čl. IV.**

**VYŠŠIA MOC**

1. Zasielateľ nezodpovedá za to , že zásielka nie je doručená v termíne z dôvodu vyššej moci ako sú napr.: živelné pohromy, požiare, záplavy, búrky, štrajky, občianske nepokoje, vojny, vývozné a dovozné opatrenia, alebo akékoľvek iné okolnosti, ktoré vznikli nezávisle na vôli zasielateľa a sú neodvrátiteľné, nepredvídateľné a bránia zasielateľovi v splnení jeho povinnosti. Ak nastanú vyššie zmieňované okolnosti, zasielateľ ihneď upovedomí príjemcu aj príkazcu o vzniknutej situácii.

**Čl. V.**

**NÁHRADA ŠKODY**

1) Kto poruší svoju povinnosť zo záväzkového vzťahu, je povinný nahradiť škodu spôsobenú druhej strane. Škoda sa neuhradí iba v prípade ak sa preukáže, že porušenie povinností bolo spôsobené okolnosťami vylučujúcimi zodpovednosť v zmysle čl. III. tejto zmluvy.

**Čl. VI.**

**CENA ZA PLNENIE**

1. Cena za všeobecnú prepravu je stanovená podľa cenníka zasielateľa, ktorá ako príloha č.1 tvorí  neoddeliteľú súčasť zmluvy.
2. Príkazca sa zaväzuje zaplatiť zasielateľovi odplatu za prepravu v zmysle záväzných objednávok a potvrdených prepravných listov.

# Čl. VII.

**ZMLUVNÉ POKUTY**

1. Za prekročenie dodacej lehoty zásielky je príkazca oprávnený požadovať od zasielateľa úhradu zmluvnej pokuty, a to vo výške 50 % z ceny za prepravu predmetnej zásielky. Právo príkazcu na náhradu škody tým nie je dotknuté. V prípade oneskorenia platby je zasielateľ oprávnený účtovať príkazcovi úrok z omeškania vo výške 0,05% z neuhradenej sumy za každý deň omeškania.

**Čl. VIII.**

**PLATNOSŤ ZMLUVY**

1. Táto zmluva sa uzatvára na dobu neurčitú. Platnosť a účinnosť tejto zmluvy vzniká dňom jej podpisu oboma zmluvnými stranami.
2. Každá zo zmluvných strán môže túto zmluvu vypovedať. Bola dohodnutá jednomesačná výpovedná lehota. Výpovedná lehota sa začína prvým dňom kalendárneho mesiaca nasledujúceho po doručení výpovede a končí sa uplynutím posledného dňa príslušného kalendárneho mesiaca.
3. Každá zo zmluvných strán je oprávnená od zmluvy odstúpiť, ak:
4. zmluvná strana nedodrží termín odovzdania a prevzatia zásielky k preprave za podmienok § 345 a nasl. Obchodného zákonníka.

Účinnosť odstúpenia od zmluvy nastane okamihom písomného doručenia odstúpenia. V odstúpení musí byť uvedený dôvod odstúpenia.

1. Pri zániku platnosti zmluvy budú všetky už začaté prípady dokončené podľa ustanovení tejto zmluvy.

V Bratislave dňa:

-------------------------------------------- ----------------------------------------------

DER KURIER Slovakia spol. s r.o

Andrej Krno

konateľ